cyanic-selkie/wikianc huggingface dataset:
হিলিংডন টিউব স্টেশন
ইতিহাস
মেট্রোপলিটন রেলওয়ে (হ্যারো অ্যান্ড ইউক্সব্রিজ রেলওয়ে) হ্যারো অন দ্য হিল ও ইউক্সব্রিজের মধ্যে রেলপথ নির্মাণ করেছিল; এটি রুইসলিপে একটি মধ্যবর্তী স্টেশন সহ ১৯০৪ সালের ৪ঠা জুলাই খোলা হয়েছিল। বিদ্যুতায়ন ১৯০৫ সালের ১লা জানুয়ারি সম্পন্ন হওয়ার আগে প্রথম পরিষেবাগুলি বাষ্পচালিত ট্রেন দ্বারা পরিচালিত হয়েছিল। পরবর্তী দুই দশকে উত্তর মিডলসেক্সের উন্নয়নের ফলে নতুন আবাসিক এলাকার বৃদ্ধিকে উৎসাহিত করার জন্য অতিরিক্ত স্টেশন খোলা হয়েছিল। মেট্রোপলিটন ও ডিস্ট্রিক্ট লাইন পরিষেবার সঙ্গে ১৯২৩ সালের ১০ই ডিসেম্বর সর্বশেষে হিলিংডন স্টেশনটি খোলা হয়েছিল।
ডিস্ট্রিক্ট লাইন পরিষেবা পিকাডিলি লাইন দ্বারা ১৯৩৩ সালের ২৩শে অক্টোবর প্রতিস্থাপিত হয়। স্টেশনটির নাম ১৯৩০-এর দশকের মাঝামাঝি থেকে ১৯৫০-এর দশকের মাঝামাঝি সময়ে হিলিংডন (স্বাকলিস) ছিল, নামটি এখনও প্ল্যাটফর্মের রাউন্ডেলে প্রদর্শিত হয়। পণ্য ইয়ার্ড.১৯৬৪ সালে বন্ধ হয়েছিল।
মেট্রোপলিটন লাইন
প্রতি ঘণ্টায় ট্রেনে কম ব্যস্ত সময়ে পরিষেবা হল:
পিকাডিলি লাইন
প্রতি ঘন্টায় কম ব্যস্ত সময়ে পরিষেবা ট্রেন হল:
বাফুখোলা
বাফুখোলা পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপালের আদমশুমারি অনুসারে এর জনসংখ্যা ছিল ২৫৩৪ জন এবং খানার সংখ্যা ছিল ৪৩৬ টি।
নেহা শর্মা
নেহা শর্মা (জন্ম: ২১ নভেম্বর, ১৯৮৭) একজন ভারতীয় চলচ্চিত্র অভিনেত্রী এবং মডেল। তিনি বিহারের একজন স্থায়ী বাসিন্দা, শর্মা ভাগলপুরে মাউন্ট কার্মেল স্কুলে পড়াশুনা করেছিলেন এবং ফ্যাশন ডিজাইনের উপর কোর্স সম্পন্ন করেন নয়া দিল্লি'র ন্যাশনাল ইন্সটিটিউট অব ফ্যাশন ট্যাকনোলজি (এনআইএফটি) থেকে।
প্রারম্ভিক জীবন
তিনি ২১ শে নভেম্বের ১৯৮৭ সালে ভারতবর্ষের বিহার রাজ্জে জন্মগ্রহণ করেন ।
সেক্সুয়াল ফ্রিডম অ্যাওয়ার্ড
সেক্সুয়াল ফ্রিডম অ্যাওয়ার্ড বা যৌন স্বাধীনতা পুরস্কার হল একটি বার্ষিক ব্রিটিশ ইভেন্ট যা বিশ্বব্যাপী যৌনতা এবং ইরোটিকা শিল্পে কৃতিত্বকে সম্মানিত করে।
১৯৯৪ সালে প্রচারক টাপি ওয়েনস দ্বারা প্রতিষ্ঠিত, পুরষ্কারগুলিকে প্রথমে "ইরোটিক অস্কার" বলা হত, যতক্ষণ না আইনি কারণে নাম পরিবর্তন করতে হয়েছিল। এগুলিকে ২০০২ থেকে ২০১৩ সাল পর্যন্ত "ইরোটিক অ্যাওয়ার্ডস" বলা হত যখন সেগুলি এখন সেক্সুয়াল ফ্রিডম অ্যাওয়ার্ড নামে পরিচিত৷ পুরষ্কার অনুষ্ঠান হল লন্ডনে একটি বার্ষিক ইভেন্ট যেখানে একটি সেমিফাইনাল ইভেন্ট এবং ফাইনাল অনুষ্ঠিত হয় "সেক্স ম্যানিয়াকস বল" কিন্তু এখন এটি সম্পূর্ণরূপে একটি পুরস্কারের রাত। লেডিগ ট্রাস্ট এই ইভেন্টগুলির আয়োজন করে যা "আউটসাইডার্স ক্লাব" এর জন্য তহবিল সংগ্রহ করা, একটি দাতব্য সংস্থা যা প্রতিবন্ধী ব্যক্তিদের অংশীদারদের খুঁজে পেতে সহায়তা করে।
ইরোটিক অ্যাওয়ার্ডে "প্রচারক", "যৌন কর্মী", "স্ট্রিপটিজ আর্টিস্ট", "ফ্যাশন", "শিক্ষাবিদ", "লেখক" এবং "চলচ্চিত্র" সহ ২১টি পুরস্কারের বিষয়শ্রেণী ছিল। মনোনয়ন জনসাধারণের কাছ থেকে আসে, এবং প্রতিটি বিভাগে তিনজন ফাইনালিস্ট তারপর "গ্রান্ড জুরি অফ কনস্পিকুয়াস সেন্সুয়ালিটি" দ্বারা নির্বাচিত হয়। অনুষ্ঠানের সময় বিজয়ীদের নাম ঘোষণা করা হয়, যেখানে ফাইনালিস্টদের কাজও প্রদর্শন করা হয় এবং সঞ্চালিত হয়। সমস্ত পুরস্কার বিজয়ী ইরোটিক অ্যাওয়ার্ডের নিগনেচার ট্রফি, "ফ্লাইং পেনিস" পান।
ক্ষিতীশচন্দ্র রায়চৌধুরী
ক্ষিতীশচন্দ্র রায়চৌধুরী (১৮৯৩ - ২০ নভেম্বর, ১৯৭৭) একজন বাঙালি ব্রিটিশ বিরোধী স্বাধীনতা আন্দোলন কারী সশস্ত্র বিপ্লবী, জননেতা ও রাজনীতিবিদ।
প্রারম্ভিক জীবন
ক্ষিতীশচন্দ্র অধুনা বাংলাদেশের নোয়াখালী জেলা র ফকিরতলা গ্রামে জন্মগ্রহণ করেন। তার পিতার নাম ছিল ভগবানচন্দ্র। তাদের আদি বাড়ি ছিল ফরিদপুর জেলা র ইদিলপুর। জাতীয় বিদ্যালয়ের ছাত্র থাকাকালীন স্বদেশী আন্দোলনে যোগ দেন।
বিপ্লবী জীবন
প্রথম বিশ্বযুদ্ধে র সময় যুগান্তর দলে র বিপ্লবীরা বিদেশী অস্ত্রসাহায্য নিয়ে যে বিপ্লবী অভ্যুত্থানের পরিকল্পনা করেন তিনি ছিলেন তার অন্যতম কর্মী। হাতিয়া দ্বীপে জার্মান যুদ্ধজাহাজ থেকে অস্ত্রশস্ত্র নামিয়ে আনার ভার ছিল নোয়াখালী বিভাগের বিপ্লবীদের ওপর। এইসমস্ত কাজে অংশগ্রহণ করার ফলে তাকে বিদ্যালয় শিক্ষা পরিত্যাগ করতে হয়। নরেন ঘোষচৌধুরীর নেতৃত্বে কলকাতার আশেপাশে রাজনৈতিক ডাকাতিতে অংশ নেন। নদিয়া জেলা র শিবপুর গ্রামের ডাকাতির মামলায় গ্রেপ্তার হয়ে যশোরে তিন বছর অন্তরীন থাকেন। মুক্তি পাওয়ার পর ভারতীয় জাতীয় কংগ্রেস দলের কাজে যুক্ত হন পাশাপাশি গোপনে বিপ্লবী ছাত্র যুব কর্মীদের সাথেও সংযুক্ত থাকেন। কংগ্রেসের গণ আন্দোলনের প্রধান কর্মী হিসেবে ১৯২১ সালে ছয় মাস কারাদন্ড ভোগ করেন। ফিরে এসে স্বরাজ্য পার্টির স্থানীয় সংগঠক হয়েছিলেন। ১৯২৮-২৭ তিনি সাম্প্রদায়িক বিরোধের বিরুদ্ধে প্রধান বক্তা, কংগ্রেসের নেতা, কৃষক আন্দোলনের অন্যতম সহায়ক রূপে একজন জননেতা হয়ে ওঠেন। অস্পৃশ্যতা দূরীকরণ, নেতাজী সুভাষচন্দ্র বসু র সাথে বন্যাত্রানে, প্রতিটি সামাজিক আন্দোলনে তিনি ছিলেন অগ্রগণ্য কর্মী। আইন অমান্য আন্দোলনে তিনমাস পূনরায় কারাদন্ড ভোগ করেন। চট্টগ্রাম বিদ্রোহের পর ১৯৩২ সালে আবার গ্রেপ্তার হন। ১৯৩৮ সাল পর্যন্ত দেউলি ও বক্সা দুর্গে বন্দী থাকেন তিনি। দেশের বাণী নামক সাপ্তাহিক পত্রিকা সম্পাদনা করেছেন। ব্রিটিশ সরকারের গোয়েন্দা রিপোর্টে এই পত্রিকাকে কমিউনিস্ট পত্র বলে চিহ্নিত করা হয়।
রাজনীতি
জেল থেকে মুক্তি লাভের পর কৃষক আন্দোলনে যোগ দেন ও কমিউনিস্ট মনোভাবাপন্ন হয়ে ওঠেন। ১৯৪৬ খ্রিষ্টাব্দের দাঙ্গায় শান্তি স্থাপনে সক্রিয় ছিলেন। দেশবিভাগের পরেও বাংলাদেশ পরিত্যাগ করেননি। নোয়াখালীর হিন্দু মুসলমান উভয় সম্প্রদায়ের কাছের মানুষ ও সর্বজনশ্রদ্ধেয় জননেতা ছিলেন ক্ষিতীশচন্দ্র রায়চৌধুরী, ছাত্র যুব কর্মীদের কাছে ক্ষিতীশ'দা। বাংলাদেশের স্বাধীনতা যুদ্ধে র সময় রাজাকার বাহিনী তাকে হত্যা করতে এলে মুসলিম জনগণ তাকে রক্ষা করেন। স্বাধীন বাংলাদেশ প্রতিষ্ঠা পর্যন্ত আত্মগোপন করে থাকতে হয় এই বিপ্লবীকে।
মৃত্যু
১৯৭৭ সালে তাকে চিকিৎসার জন্যে কলকাতা য় আনা হয়। হুগলীর রিষড়া সেবাসদনে ভর্তি থাকেন। ২০ নভেম্বর, ১৯৭৭ সালে তার মৃত্যু ঘটে।
বাংলাদেশের পানি সরবরাহ ও পয়ঃনিষ্কাশন
বাংলাদেশের পানি সরবরাহ ও পয়ঃনিষ্কাশন বলতে দক্ষিণ এশিয়ার রাষ্ট্র বাংলাদেশে নিরাপদ সুপেয় পানির সরবরাহ ও গৃহস্থালি বর্জ্যপানির নিষ্পত্তির পরিস্থিতিকে বোঝানো হয়েছে।
বাংলাদেশের রয়েছে অবারিত জলসম্পদ, এবং এগুলিতে দূষক পদার্থ, ব্যাকটেরিয়া ও কীটনাশকের সংক্রমণের ঝুঁকি উচ্চ। ঐতিহাসিকভাবে বাংলাদেশের পানির উৎসগুলি ছিল ভূপৃষ্ঠস্থিত, ফলে এগুলি ব্যাকটেরিয়া ও অন্যান্য অণুজীব দ্বারা সংক্রমিত ছিল। এইসব সংক্রমিত পানি পান করার ফলে নবজাতক ও শিশুরা প্রকট পাকান্ত্রিক রোগের শিকার হত এবং তাদের মৃত্যুহার এর ফলে উচ্চ ছিল। জাতিসংঘ শিশু তহবিল বা ইউনিসেফের মতে বাংলাদেশের প্রায় ৩৮% অধিবাসী ব্যাকটেরিয়া দ্বারা সংক্রমিত অনিরাপদ পানি পান করে। বাংলাদেশে বর্তমানে নির্ভরযোগ্য সুপেয় পানির প্রকট অভাবের ঝুঁকি বৃদ্ধি পাচ্ছে। দেশটির ভূপৃষ্ঠস্থ ও ভূগর্ভস্থ পানির উৎসগুলির লবণাক্ততা বৃদ্ধি পাচ্ছে, যার কারণ সমুদ্রপৃষ্ঠের উচ্চতা বৃদ্ধি।
নিরাপদ সুপেয় পানির সুবিধাগুলির মধ্যে আছে গভীর নলকূপ, ঐতিহ্যবাহী কুয়া, ভূপৃষ্ঠস্থ পানির শোধন ও বৃষ্টির পানি সংগ্রহ। ২০০০ থেকে ২০১০ সালের মধ্যে বাংলাদেশের আর্সেনিক দূষণের শিকার অঞ্চলগুলিতে সরকার ঐসব নিরাপদ পানি সংগ্রহ প্রযুক্তি স্থাপন করে। ২০০০ থেকে ২০১২ সালের মধ্যে বাংলাদেশে আর্সেনিকযুক্ত পানি পানকারী জনগণের শতকরা হার ২৬.৬% থেকে ১২.৪%-এ নেমে আসে। এখনও প্রায় ১ কোটি ৯৪ লক্ষ বাংলাদেশী আর্সেনিকযুক্ত পানি পান করে।
পানির দাম কম ও অর্থনৈতিক কর্মদক্ষতা কম হবার জন্য বাংলাদেশের খরচ পুনরুদ্ধারের মাত্রা কম। বিশেষ করে পৌর বা নগর এলাকাগুলিতে পানি বিক্রি করে লব্ধ অর্থ দিয়ে পানি সরবরাহের খরচ মেটানো যায় না।
২০১০ সাল নাগাদ বাংলাদেশের প্রায় ৫৬% লোকের কাছে পর্যাপ্ত পয়ঃনিষ্কাশন সুবিধার লভ্য ছিল। তবে গ্রামীণ অঞ্চলে পয়ঃনিষ্কাশনের আওতা উন্নত করার ক্ষেত্রে সম্প্রদায়ের নেতৃত্বে পূর্ণাঙ্গ পয়ঃনিষ্কাশন নামের একটি নতুন পদক্ষেপ গ্রহণ করা হয় এবং এটি পয়ঃনিষ্কাশনের আওতা বৃদ্ধিতে তাৎপর্যপূর্ণ ভূমিকা রেখেছে বলে মনে করা হয়।
হাই মোবিলিটি মাল্টিপারপাস হুইলড ভেহিকল
হাই মোবিলিটি মাল্টিপারপাস হুইলড ভেহিকল (High Mobility Multipurpose Wheeled Vehicle), সংক্ষেপে এইচএমএমডব্লিউভি বা হামভি  হচ্ছে একপ্রকার ৪ডব্লিউডি বিশিষ্ট সামরিক মোটরযান। এটি তৈরি করেছে মার্কিন প্রতিষ্ঠান এএম জেনারেল। যুদ্ধের কাজে ব্যবহৃত বিভিন্ন প্রকারের যানবাহনের বিভিন্ন রকম কাজে ভিন্ন ভিন্ন যানের কাজ একটি যানবাহনের মাধ্যমে সম্পন্ন করার উদ্দেশ্য থেকে এই ধরনের সাজোয়া যান তৈরি করা হয়। এটি পূর্বের যেসকল যানবাহনের পরিবর্তে ব্যবহৃত হতে পারে, তার মধ্যে আছে, জিপ, যেমন: এম১৫১ ১/৪ টনের এমইউটিটি, গামা গোট এবং এর এম৭১৮এ ও এম৭৯২ অ্যাম্বুলেন্স সংস্করণ, সিইউসিভি, এবং অন্যান্য হাল্কা সামরিক যানবাহন। এর প্রাথমিক ব্যবহারকারী মার্কিন যুক্তরাষ্ট্রের সামরিক বাহিনী। এছাড়াও বিভিন্ন দেশের সামরিক বাহিনী ও বিভিন্ন প্রতিষ্ঠান এর ব্যবহার আছে। এছাড়া ব্যক্তিগত পর্যায়ে এর অস্ত্রসজ্জাবিহীন সংস্করণগুলোও ব্যবহৃত হয়। কারণ প্রতিকূল পরিবেশে (পাথুরে, বালুময়, বা কর্দমাক্ত রাস্তায়) এটি অপেক্ষাকৃত ঝামেলামুক্তভাবে ও নিরাপদে চলাচল করতে পারে।
ইতিহাস
১৯৭০-এর দশকে মার্কিন সেনাবাহিনী অনুধাবন করে যে, বেসামরিক ট্রাককে সামরিকীকরণ করার মাধ্যমে কাজ চালানো আর সম্ভপর হয়ে উঠছে না। ১৯৭৭ সালে ল্যাম্বোরঘিনি চিতা মডেলের কিছু ট্রাক সদৃশ যানবাহন তৈরি করে, যাতে সামরিক কাজে ব্যবহারের মতো বিশেষ কিছু সুবিধা ছিলো। পরবর্তীকালে ১৯৭৯ সালে সামরিক কাজে ব্যবহারের জন্য বিশেষভাবে হাই মোবিলিটি মাল্টিপারপাস হুইলড ভেহিকল বা এইচএমএমডব্লিউভি বা হামভিতে প্রদানকৃত সুবিধাগুলোর একটি খসড়া তৈরি করা হয়। ঐ বছরের জুলাইয়ে মার্কিন গাড়ি নির্মাতা প্রতিষ্ঠান এএম জেনারেল এর প্রাথমিকভাবে এর নকশা তৈরি করে, এবং এক বছরেরও কম সময়ে এর প্রথম প্রোটোটাইপ এম৯৯৮ মডেল তৈরি হয়, ও পরীক্ষণ শুরু হয়।
১৯৮১ সালের জুন মাসে মার্কিন সামরিক বাহিনী এএম জেনারেলকে তাদের কৃতিত্বপূর্ণ কাজের জন্য পুরষ্কৃত করে। এছাড়া মার্কিন সরকারকে পরীক্ষা-নিরীক্ষার জন্য তারা আরো কয়েকটি প্রোটোটাইপ তৈরির জন্য এএম জেনারেলের সাথে চুক্তি স্বাক্ষর করে। পুরস্কারস্বরূপ পরবর্তীকালে ১৯৮৫ সালে এই প্রতিষ্ঠানের সাথে মার্কিন সামরিক বাহিনী প্রায় ৫৫,০০০ হামভি সরবরাহ করার একটি প্রাথমিক চুক্তি স্বাক্ষর করে। অপারেশন জাস্ট কজে প্রথম বারের মতো যুদ্ধে হামভি ব্যবহৃত হয়। পরবর্তীকালে ১৯৮৯ সালে মার্কিন বাহিনীর পানামা অভিযানেও হামভি ব্যবহৃত হয়।
বিশ্বজুড়ে হামভি মার্কিন বাহিনীর যানবাহনের মেরুদণ্ড হিসেবে চিহ্নিত। ২০০৩ সালে সংঘটিত অপারেশন ইরাকি ফ্রিডমেও মার্কিন বাহিনী প্রায় ১০,০০০ হামভি সাজোয়া যান ব্যবহার করে।
যুদ্ধে ব্যবহার
হামভি মূলত তৈরি করা হয়েছে যুদ্ধের ময়দানে বিভিন্ন রকম প্রয়োজনীয় অস্ত্র, রসদ, প্রভৃতি প্রয়োজনীয় দ্রব্যাদি ও সৈন্য পরিবহনের জন্য। সরাসরি যুদ্ধ করার জন্য এ ধরনের যানবাহন তৈরি করা হয়নি। আগেকার জিপের সংস্করণের মতোই নিউক্লীয়, জীবাণু, বা রাসায়নিক অস্ত্রের বিপরীতে হামভির কোনো নিরাপত্তা ব্যবস্থা নেই। তাছাড়া বিভিন্ন বড় বড় যুদ্ধে (যেমন: উপসাগরীয় যুদ্ধ) হামভির ক্ষয়ক্ষতির পরিমাণও বেশ কম। এছাড়াও হামভির কারণে মোগাদিশুর যুদ্ধে অপেক্ষাকৃত কম সৈনিক ক্ষয়ক্ষতির শিকার হয়েছিলেন। এছাড়াও শহরাঞ্চলে সংঘটিত এই অপারেশনে হামভির ক্ষয়ক্ষতির পরিমাণও ছিলো কম। এর চ্যাসিসের সহ্যক্ষমতার কারণে ভেতরে থাকার সদস্যরা অনেকটাই নিরাপদে ছিলেন। যদিও হামভি হাল্কা আগ্নেয়াস্ত্র, ভারী মেশিন গান, বা রকেট চালিত গ্রেনেড থেকে রক্ষা করার মতো সুরক্ষা দিয়ে ডিজাইন করা হয়নি।
দক্ষিণ দূর্গাপুর রেলওয়ে স্টেশন
দক্ষিণ দুর্গাপুর রেলওয়ে স্টেশন হল শিয়ালদহ–ডায়মন্ড হারবার লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার দক্ষিণ দূর্গাপুর ও তার পার্শ্ববর্তী এলাকাগুলিতে রেল পরিষেবা প্রদান করে।
স্টেশন চত্বর
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে একটি সঠিক সংযোগ সড়ক আছে।
সাতক্ষীরা স্টেডিয়াম
বৈশিষ্ট্য ও কাঠামো
স্টেডিয়ামটির মাঠ ডিম্বাকৃতির। মাঠের দক্ষিণ দিকে কংক্রিট-নির্মিত গ্যালারি ও প্যাভিলিয়ন অবস্থিত। তবে, গ্যালারি ও ড্রেসিং রুমের কাজ এখনও অসম্পন্ন রয়েছে। মাঠের উত্তর দিকে কোনো গ্যালারি নেই। গ্যালারি ও প্যাভিলিয়নের মোট ছয়টি প্রবেশমুখ রয়েছে। এছাড়া স্টেডিয়ামের দক্ষিণ-পূর্ব পাশে লনটেনিস কোর্টও রয়েছে।
ইয়ং টাইগার্স বয়সভিত্তিক জাতীয় ক্রিকেট চ্যাম্পিয়নশিপ
এই ভেন্যুটি বাংলাদেশ ক্রিকেট বোর্ডের ব্যবস্থাপনায় সাতক্ষীরা জেলা ক্রীড়া সংস্থার আয়োজিত এই প্রতিযোগিতার জন্য খুলনা বিভাগের উল্লেখযোগ্য ভেন্যুগুলির অন্যতম। এই ভেন্যুতে ২০১২ সাল থেকে ইয়ং টাইগার্স বয়স ভিত্তিক ও স্কুল ক্রিকেট প্রতিযোগিতা হচ্ছে।
সংস্কার
গ্যালারি নির্মাণ, প্যাভিলিয়ন ভবন সম্প্রসারণ, মাঠ উন্নয়ন, সীমানা প্রাচীর ও মূল ফটক নির্মাণে ২৩ ফেব্রুয়ারি, ২০১৫ তারিখে জাতীয় ক্রীড়া পরিষদ ৯ কোটি ৩১ লক্ষ ৪৩ হাজার টাকা বরাদ্দ দিয়েছে।
অন্যান্য ব্যবহার
বাংলাদেশের জাতীয় দিবস সমূহের কর্মসূচী ও ক্রীড়ানুষ্ঠান ছাড়াও এই স্টেডিয়াম অন্যান্য কাজে ব্যবহৃত হয়েছে।
খানসামা উপজেলা
অবস্থান ও আয়তন
এ উপজেলাটির উত্তরে পঞ্চগড় জেলার দেবীগঞ্জ উপজেলা ও নীলফামারী সদর উপজেলা; দক্ষিণে চিরিরবন্দর উপজেলা ও দিনাজপুর সদর উপজেলা, পূর্বে নীলফামারী সদর উপজেলা, পশ্চিমে কাহারোল উপজেলা ও বীরগঞ্জ উপজেলা।
প্রশাসনিক এলাকা
ইউনিয়ন : ৬টি - আলোকঝাড়ী, ভেড়ভেড়ী, আংগারপাড়া, খামারপাড়া, ভাবকী ও গোয়ালডিহি।
ইতিহাস
খানসামা ফারসী শব্দ। এর আভিধানিক অর্থ - ভৃত্য বা চাকর। কথিত আছে এই উপজেলায় এক ধনাঢ্য বণিকের (কারো মতে ইংরেজ বণিক) এক অতীব অনুগত ভৃত্য ছিল।  ভৃত্যটি সততা, বিশ্বস্ততা ও শিষ্টাচারের জন্য এতদ অঞ্চলে অত্যন্ত সুখ্যাতি লাভ করেছিল। কালক্রমে তার স্মৃতিকে স্মরণীয় করে রাখার জন্য এ অঞ্চলটির নামকরণ কর  হয় 'খানসামা '।  খানসামা নামকরণ করা হয় ১৮৯১ সালের ২১ শে জানুয়ারি। খানসামা থানা সৃষ্টি করা হয় ১৮৯১ সালে এবং থানাকে উপজেলায় রূপান্তর করা হয় ১৯৮৩ সালে।
জনসংখ্যার উপাত্ত
২০১১ সনের আদমশুমারি মোতাবেক মোট জনসংখ্যা ১,৭৮,৩১৪ জন। এর মধ্যে পুরুষ-৯০,০৩৮ জন এবং মহিলা-৮৮,২৭৬ জন। জনসংখ্যার ঘনত্ব ৯৫৬জন/বর্গ কি.মি.।
শিক্ষা
অতীতে শিক্ষার হার কম থাকলেও দিনেদিনে এই হার ক্রমশ বাড়তেছে। উপজেলায় একটি সরকারি কলেজ ও সরকারি উচ্চ বিদ্যালয় ছাড়াও বেশ কয়েকটি স্বনামধন্য শিক্ষাপ্রতিষ্ঠান রয়েছে।যেগুলো খানসামা উপজেলায় শিক্ষার হার বৃদ্ধিতে অনেক বড় অবদান রাখতেছে। তাঁর মধ্যে উল্লেখযোগ্য শিক্ষা প্রতিষ্ঠান সমূহ হচ্ছে_খানসামা ডিগ্রি কলেজ,পাকের হাট সরকারি কলেজ,বালাপাড়া সরকারি প্রাথমিক বিদ্যালয়, পাইলট সরকারি উচ্চ বিদ্যালয়,আলোকঝাড়ী উচ্চ বিদ্যালয় জয়গঞ্জ খানসামা, ধর্মপুর জুনিয়র উচ্চ বিদ্যালয় খানসামা দিনাজপুর।
অর্থনীতি
আলু, ভুট্টা, ধান, গম, পিঁঁয়াজ,রসুন,কলা ইত্যাদি চাষ করা হয়। খানসামা রসুনের জন্য বিখ্যাত।
নদীসমূহ
খানসামা উপজেলায় ০৫ টি নদী রয়েছে। নদীগুলো হচ্ছে আপার করতোয়া নদী, ছোট যমুনা নদী, আত্রাই নদী, ইছামতী নদী, বেলান নদী
হাতীভাঙ্গা ইউনিয়ন
হাতিভাঙ্গা ইউনিয়ন বাংলাদেশের ময়মনসিংহ বিভাগের জামালপুর জেলার দেওয়ানগঞ্জ উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
প্রিসিলা চ্যান
প্রিসিলা চ্যান (জন্ম: ২৪ ফেব্রুয়ারি, ১৯৮৫) একজন আমেরিকান সমাজসেবী এবং একজন প্রাক্তন শিশু বিশেষজ্ঞ। তিনি এবং তার স্বামী মার্ক জুকারবার্গ, একজন সহ-প্রতিষ্ঠাতা এবং মেটা প্ল্যাটফর্মের সিইও, তাদের ফেসবুক শেয়ারের ৯৯ শতাংশ হস্তান্তর করার প্রতিশ্রুতি দিয়ে ডিসেম্বর ২০১৫ সালে চ্যান জুকারবার্গ ইনিশিয়েটিভ প্রতিষ্ঠা করেন, যার মূল্য $৪৫ বিলিয়ন। তিনি হার্ভার্ড বিশ্ববিদ্যালয়ে পড়াশোনা করেন এবং ক্যালিফোর্নিয়া বিশ্ববিদ্যালয়, সান ফ্রান্সিসকো থেকে তার মেডিকেল ডিগ্রি লাভ করেন।
জীবন এবং কর্মজীবন
২৪ ফেব্রুয়ারি, ১৯-এ, চ্যান ম্যাসাচুসেটসের ব্রেইনট্রিতে জন্মগ্রহণ করেন, এবং বোস্টনের একটি শহরতলির ম্যাসাচুসেটসের কুইন্সিতে বেড়ে ওঠেন। তার বাবা-মা ছিলেন ভিয়েতনাম থেকে আসা চীনা অভিবাসী যারা শরণার্থী নৌকায় দেশ ছেড়ে পালিয়েছিল। তিনি ক্যান্টনিজ বলতে বড় হয়েছেন এবং তার দাদা-দাদির জন্য দোভাষী হিসেবে কাজ করেছেন। মার্কিন যুক্তরাষ্ট্রে জন্মগ্রহণকারী সকল ভাইবোনের সাথে তার দুটি ছোট বোন রয়েছে। চ্যানের বাবা ম্যাসাচুসেটসে একটি রেস্তোরাঁর মালিক ছিলেন, যা তিনি পরে ২০০৬ সালে একটি পাইকারি মাছ কোম্পানি চালানোর জন্য বিক্রি করেছিলেন। চ্যানকে তার সহপাঠীরা "ক্লাস জিনিয়াস" হিসেবে ভোট দিয়েছিলেন এবং কুইন্সি হাই স্কুল থেকে তার ক্লাসের স্নাতক হন। চ্যান ২০০৩ সালে হার্ভার্ড বিশ্ববিদ্যালয়ে প্রবেশ করেন, যেখানে তিনি মার্ক জুকারবার্গের সাথে দেখা করেন এবং ডেটিং শুরু করেন। হার্ভার্ডে থাকাকালীন, তিনি ফ্র্যাঙ্কলিন আফটারস্কুল সমৃদ্ধকরণ প্রোগ্রামে অংশগ্রহণ করেছিলেন। ২০০৭ সালে জীববিজ্ঞানে স্নাতক বিজ্ঞানের সাথে স্নাতক হওয়ার পর, তিনি ২০০৮ সালে ক্যালিফোর্নিয়া বিশ্ববিদ্যালয়, সান ফ্রান্সিসকোতে মেডিকেল স্কুলে প্রবেশের আগে, এক বছরের জন্য বেসরকারী হার্কার স্কুলে বিজ্ঞান পড়ান, যেখানে তিনি ২০১৫ সালে তার পেডিয়াট্রিক্স রেসিডেন্সি শেষ করেন, তিনি তার পরিবারের প্রথম কলেজ স্নাতক। ২০১৬ সালে, তিনি "দ্য প্রাইমারি স্কুল" সহ-প্রতিষ্ঠা করেন, একটি অলাভজনক সংস্থা যা কে - ১২ শিক্ষার পাশাপাশি জন্মপূর্ব যত্ন প্রদান করবে, ক্যালিফোর্নিয়ার পূর্ব পালো আল্টোতে। তিনি স্কুলের বোর্ড চেয়ার। তিনি ম্যান্ডারিন, ক্যান্টনিজ এবং ইংরেজিতে সাবলীল।
আব্দুর রউফ আজহার
আব্দুর রউফ আজহার ২০০৭ সালের ২১ এপ্রিল মাসে তার বড় ভাই মাওলানা মাসউদ আজহারের পরে জইশ-ই-মুহাম্মদের দায়িত্ব গ্রহণ করেন।
২০০৯ সালে বিবিসি নিউজ রিপোর্ট করে যে, তিনি ইসলামাবাদে তলব করা নেতাদের একজন ছিলেন। যারা ৪২ জন বেসামরিক নাগরিককে আটক করেছে।
তুরগুটালপ
তুরগুটালপ তুরস্কের মনিসা প্রদেশের সোমা জেলার একটি শহর। এটি স্থানাঙ্কে অবস্থিত। তুর্কি হাইওয়ে ডি২৪০ এর দক্ষিণে এবং সোমার পশ্চিমে এই শহর অবস্থিত। মানিসা থেকে এই শহরের দূরত্ব ৯৭ কিলোমিটার বা ৬০ মাইল। ২০১১ সালের হিসাব অনুযায়ী এই শহরের জনসংখ্যা হলো ৯৮৩৮। রুশ-তুর্কি যুদ্ধের (১৮৭৭-১৮৭৮) সময় ১৮৭৭ সালে বর্তমান বুলগেরিয়া থেকে এসে মুসলিমরা প্রতিষ্ঠা করেছিলেন তুরগুটাল্প শহরটি। তৎকালীন সুলতানের পরামর্শে এই এলাকাটির নাম দেওয়া হয়েছিল তুরগুটপাল(তুরগুত আল্প ছিলেন উসমানীয় সাম্রাজ্যের প্রথম দিককার গাজীদের মধ্যে অন্যতম)। ১৯৮৬ সালে এটি  একটি শহর হিসাবে ঘোষণা করা হয়। এই শহরের প্রধান অর্থনৈতিক খাত হলো কৃষি। প্রধান ফসল হলো তামাক, তুলা, জলপাই, টমেটো এবং গম। শহরের কিছু বাসিন্দা সোমার বিদ্যুৎকেন্দ্র এবং কয়লা খনিতে কাজ করে।
ভাইমার
ওয়েইমার হলো একটি শহর, যা মধ্য-পূর্ব জার্মানির টুরিঙেন রাজ্যে অবস্থিত। এর জনসংখ্যা ৬৪,০০০ জন ( ২০০৪ সালের হিসাব মতে)। ওয়েইমার সমসাময়িক জার্মান ইতিহাসের সবচেয়ে গুরুত্বপূর্ণ সময়ের একটি জীবন্ত সাক্ষী। কারণ এখানে ধ্রুপদী জার্মান সাহিত্যের পরিচিত দুইজন সর্বশ্রেষ্ঠ পণ্ডিত জোহান উলফগ্যাং ফন গোয়েথে, যিনি ১৭৭৫ সালে এখানে চলে আসেন এবং ১৮৩২ সালে মৃত্যুর আগ পর্যন্ত বসবাস করেন ও মহান কবি ও নাট্যকার ফ্রেডরিখ শিলার এখানে বাস করতেন।
বিংশ শতাব্দীতে শহরটির রাজনৈতিক ইতিহাস ছিল অশান্ত এবং অসম। এটি সেই জায়গা যেখানে প্রথম বিশ্বযুদ্ধের পরে প্রথম জার্মান গণতান্ত্রিক সংবিধান স্বাক্ষরিত হয়, যা ভাইমার প্রজাতন্ত্র (১৯১৮-১৯৩৩) নামে পরিচিত এবং এটি শহরের নামানুসারে নামকরণ করা হয়েছিল। এটি সেই শহরগুলির মধ্যে একটি, যা নাৎসিদের প্রচারের পৌরাণিক কাহিনীর অংশ হয়ে উঠেছিল।
জালালি বর্ষপঞ্জি
জালালি বর্ষপঞ্জি হল একটি সৌর বর্ষপঞ্জি, নিজাম আল-মুলকের আদেশে সেলজুকের জালালুদ্দিন প্রথম মালিক-শাহের শাসনামলে সংকলিত হয়েছিল ও এর পর্যবেক্ষণের স্থান ছিল এসফাহন (সেলজুকদের রাজধানী), রে, ও নিশাবোর শহরগুলি। ইরান ও আফগানিস্তানে আজও জালালি বর্ষপঞ্জির বিভিন্ন রূপ প্রচলিত রয়েছে। ইরানে রাশিচক্রের ফার্সি নাম ব্যবহার করা হয় অন্যদিকে আফগানিস্তানে আসল আরবি নাম ব্যবহার করা হয়। প্রতি ১২৮ বছরে এটি জুলীয় বর্ষপঞ্জিতে প্রায় ১ দিন বাড়ে। গ্রীষ্মমন্ডলীয় জালালি বর্ষপঞ্জি, যা ইয়াজদগার্দি বর্ষপঞ্জি থেকে কিছু দিক উত্তরাধিকারসূত্রে প্রাপ্ত, ওমর খৈয়াম সহ জ্যোতির্বিজ্ঞানীদের একটি কমিটির সুপারিশের ভিত্তিতে সেলজুক সুলতান প্রথম জালাল আল-দিন মালিক শাহ (যার জন্য এটির নামকরণ করা হয়েছিল) ১৫ মার্চ ১০৭৯ সালে তার রাজধানী ইসফাহানের রাজকীয় মানমন্দিরে এটি গ্রহণ করে। রাশিচক্রের মাধ্যমে সৌর পরিভ্রমণের উপর ভিত্তি করে মাস গণনা করা হত। এটি আট শতাব্দী ধরে ব্যবহৃত ছিল। এটি ইসলামি বর্ষপঞ্জির ঋতুগত প্রবাহের সাথে মিল না রাখার অসন্তোষ থেকে উদ্ভূত হয়েছিল যার কারণ সেই বর্ষপঞ্জিটি চান্দ্রের পরিবর্তে সৌর বানানো হয়। ৩৫৪ দিনের একটি চান্দ্র বছর, যা মরুভূমির যাযাবরদের নিকট গ্রহণযোগ্য হলেও বসতি স্থাপন করা কৃষিপ্রধান মানুষের জন্য তা অকার্যকর বলে প্রমাণিত হয়েছিল ও ইরানি বর্ষপঞ্জি হল বেশ কয়েকটি অ-চান্দ্র বর্ষপঞ্জির মধ্যে একটি যা বসতি স্থাপন করা মুসলিমদের দ্বারা কৃষিকাজের উদ্দেশ্যে গৃহীত হয় (অন্যদের মধ্যে কিবতীয় বর্ষপঞ্জি, জুলীয় বর্ষপঞ্জি এবং নিকট প্রাচ্যের সেমেটীয় বর্ষপঞ্জিগুলো অন্তর্ভুক্ত রয়েছে)। সুলতান জালাল ১০৭৩ সালে কাজটি পরিচালনা করেন। ১০৯২ সালে সুলতানের মৃত্যুর আগে এর কাজটি ভালভাবে সম্পন্ন হয়েছিল, যার পরে মানমন্দিরটি পরিত্যক্ত হয়।
মার্চ বিষুব (নওরোজ) থেকে বছর গণনা করা হত এবং প্রতিটি মাস সংশ্লিষ্ট রাশিচক্র অঞ্চলে সূর্যের স্থানান্তর দ্বারা নির্ধারিত হয়েছিল, এটি এমন একটি ব্যবস্থা যা চতুর্থ শতাব্দী খ্রিস্টাব্দের ভারতীয় পদ্ধতিতে সূর্য সিদ্ধান্তের (সূর্য =সৌর সিদ্ধান্ত = বিশ্লেষণ) উন্নতিগুলিকে অন্তর্ভুক্ত করেছিল, যা একইসাথে বেশিরভাগ হিন্দু বর্ষপঞ্জির ভিত্তি। যেহেতু সৌর পরিভ্রমণ সময়ের মধ্যে ২৪-ঘণ্টার তারতম্য থাকতে পারে, তাই মাসের দৈর্ঘ্য বিভিন্ন বছরে সামান্য পরিবর্তিত হয় (প্রতি মাসে ২৯ থেকে ৩২ দিনের মধ্যে হতে পারে)। উদাহরণ স্বরূপ, জালালি বর্ষপঞ্জির শেষ দুই বছরে মাসগুলো ছিল:
যেহেতু মাসগুলি রাশিচক্র অঞ্চলগুলির মধ্যে সৌর পরিভ্রমণের সুনির্দিষ্ট সময়ের উপর ভিত্তি করে গণনা করা হয়েছিল তাই ঋতুগত প্রবাহ কখনও একদিন অতিক্রম করে না এবং জালালি বর্ষপঞ্জিতে একটি অধিবর্ষের প্রয়োজন ছিল না। যাইহোক, এই বর্ষপঞ্জি গণনা করা খুব কঠিন ছিল; সূর্যের আপাত গতিবিধি নির্ণয় করার জন্য এটির সম্পূর্ণ ক্ষণস্থায়ী গণনা এবং প্রকৃত পর্যবেক্ষণের প্রয়োজন ছিল। কেউ কেউ দাবি করেন যে মধ্যবর্তী বছরগুলিতে প্রবর্তিত সরলীকরণগুলি ৩৩ বছরের প্রতিটি চক্রে আটটি অধিক দিন সহ একটি ব্যবস্থা চালু করা হয়েছিল। (বিভিন্ন নিয়ম, যেমন ২৮২০-বছরের চক্র, খৈয়ামের কাছেও স্বীকৃত হয়েছে)। যাইহোক, সৌর পরিভ্রমণের পর্যবেক্ষণের (বা ভবিষ্যদ্বাণী) উপর ভিত্তি করে মূল জালালি বর্ষপঞ্জিতে অধিবর্ষ বা ঋতুগত সমন্বয়ের প্রয়োজন হত না।
মাসের দৈর্ঘ্যের ভিন্নতার কারণে ও বর্ষপঞ্জি নিজেই গণনা করতে অসুবিধার কারণে ইরানি বর্ষপঞ্জিটি ১৯২৫ (১৩০৪ জালালি সন)-এ এই দিকগুলিকে সরল করার জন্য সংশোধন করা হয়েছিল, যার ফলে সৌর হিজরি বর্ষপঞ্জি তৈরি হয়েছিল।
খাগড়াছড়ি স্টেডিয়াম
খাগড়াছড়ি জেলা স্টেডিয়াম বাংলাদেশের একটি জেলা পর্যায়ের স্টেডিয়াম, যা খাগড়াছড়ি জেলায় অবস্থিত। এই স্টেডিয়ামে বাংলাদেশের জাতীয় দিবস সমূহে কুচকাওয়াচ ও জেলার বিভিন্ন ক্রীড়া যেমনঃ ফুটবল, ক্রিকেট, রাগবী, ভলিবল , ক্রীড়া প্রতিভা অন্বেষণ কার্যক্রম ও কনসার্ট  অনুষ্ঠিত হয়। এটি খাগড়াছড়ি জেলা ক্রিকেট দল ও খাগড়াছড়ি জেলা ফুটবল দলের হোমগ্রাউন্ড। ফুটবল ক্রিকেট ছাড়াও অন্যান্য খেলা অনুষ্ঠিত হয়ে থাকে স্টেডিয়ামটিতে। ১৯৯৬ সালে পার্বত্য চট্টগ্রাম উন্নয়ন বোর্ড ও জাতীয় ক্রীড়া সংস্থার অর্থায়নে এই স্টেডিয়াম নির্মাণ করা হয়। ১০ ফেরুয়ারি, ১৯৯৮ তারিখে এই স্টেডিয়ামে শান্তি বাহিনীর সদস্যরা অস্ত্র সমর্পন করেছিলেন।
মারাধু ফেইধু বিদ্যালয়
মারাধু ফেইধু বিদ্যালয় হল একটি বিদ্যালয়, যা মালদ্বীপের আদ্দু শহরের একটি জেলা মারাধু-ফেইধুতে অবস্থিত।
বর্তমানে, অধ্যক্ষ মিসেস ফাতিমাথ হাফসার নেতৃত্বে প্রায় ১৪ জন শিক্ষক এবং ২০০০ জনেরও কম ছাত্র রয়েছেন। সাতটি শ্রেণীকক্ষ ভবন, একটি হল কক্ষ এবং একটি প্রশাসনিক ভবন রয়েছে।
খুব শীঘ্রই বন্ধ হয়ে যাচ্ছে বিদ্যালয়টি।
অনিল্ডা থমাস
অনিল্ডা থমাস (জন্ম ৬ মে, ১৯৯৩) একজন ভারতীয় মহিলা দৌড়বীর যিনি ৪০০ মিটার ইভেন্টে অংশগ্রহণ করেন। ২০১৬ গ্রীষ্মকালীন অলিম্পিকে মহিলাদের ৪ × ৪০০ মিটার রিলে ইভেন্টে অনিল্ডা অংশগ্রহণ করেছেন। অলিম্পিকে মহিলাদের ৪ × ৪০০ মি রিলে ইভেন্টে যে ভারতীয় দল উন্নীত হয়েছে অনিল্ডা সেই দলের অন্তর্ভুক্ত। জুলাই মাসে ২০১৬ সালে ব্যাংগালোরে যে রিলে ইভেন্ট টি অনুষ্ঠিত হয়, তাতে অনিল্ডা থমাস, নির্মলা শিওরান, মাচেত্রিরা রাজু পুভাম্মা এবং টিন্টু লুক্কা অংশগ্রহণ করেছিলেন এবং তাদের মিলিত সময় ছিল ৩:২৭.৮৮ সেকেন্ডে। যে ১৬ টি দল অলিম্পিকে অংশগ্রহণ করতে সক্ষম হয়েছিল তাদের মধ্যে ১২ তম স্থানে ছিল ভারত।
মাইকেল ক্বীন
স্যার মাইকেল ক্বীন কেসিএসআই, সিআইই (১৪ জুন ১৮৭৪ – ১০ আগস্ট ১৯৩৭) ছিলেন ভারতের একজন ব্রিটিশ ঔপনিবেশিক প্রশাসক। তিনি ১৯৩২ থেকে ১৯৩৭ সাল পর্যন্ত আসামের গভর্নর ছিলেন।
ইলিয়াস আহমেদ চৌধুরী
ইলিয়াস আহমেদ চৌধুরী (১৫ আগস্ট ১৯৩৪-১৯ মে ১৯৯১) যিনি দাদাভাই নামেও পরিচিত। বাংলাদেশ আওয়ামী লীগের একজন রাজনীতিবিদ, গণপরিষদের প্রাক্তন সদস্য ও সাবেক সাংসদ। তিনি ১৯৭০ সালের নির্বাচনে পূর্ব পাকিস্তান প্রাদেশিক পরিষদের সদস্য নির্বাচিত হন। এর পর ১৯৭৩ সালের প্রথম জাতীয় সংসদে ফরিদপুর-১৩ (বিলুপ্ত) আসন থেকে ও ১৯৯১ সালের পঞ্চম জাতীয় সংসদে মাদারীপুর-১ আসন থেকে সংসদ সদস্য নির্বাচিত হন। স্বাধীনতা ও মুক্তিযুদ্ধে অবদানের জন্য তিনি ২০২২ সালে স্বাধীনতা পুরস্কারে ভূষিত হন।
জন্ম ও প্রাথমিক জীবন
ইলিয়াস আহমেদ চৌধুরী ১৫ আগস্ট ১৯৩৪ সালে মাদারীপুরের শিবচরের দত্তপাড়া এলাকার জমিদার পরিবারে জন্মগ্রহণ করেন। তার বাবা নুরুদ্দিন আহমেদ চৌধুরী ও মা চৌধুরী ফাতেমা বেগম। তিনি দত্তপাড়ার টিএন একাডেমী থেকে শিক্ষা জীবন শুরু করে মুন্সিগঞ্জের সরকারি হরগঙ্গা কলেজ থেকে উচ্চ মাধ্যমিক এবং ঢাকা বিশ্ববিদ্যালয় থেকে বিএসসি পাশ করেন।
রাজনৈতিক ও কর্মজীবন
ইলিয়াস আহমেদ চৌধুরী ১৯৬৬ সালের ছয় দফা আন্দোলন, ঊনসত্তরের গণঅভ্যুত্থান ও ১৯৭১ সালের বাংলাদেশের স্বাধীনতা যুদ্ধে সংগঠক ছিলেন, একই সাথে মুজিব বাহিনীর কোষাধ্যক্ষ হিসেবে দায়িত্ব পালন করেন। তিনি বাংলাদেশ আওয়ামীলীগের কেন্দ্রীয় কমিটির সদস্য ও মাদারীপুর জেলা আওয়ামী লীগের সভাপতি ছিলেন। এছাড়াও তিনি গণফোরামের রাজনীতিবিদ ছিলেন।
তিনি ১৯৭০ সালের নির্বাচনে পূর্ব পাকিস্তান প্রাদেশিক পরিষদের সদস্য নির্বাচিত হন। এর পর ১৯৭৩ সালের প্রথম জাতীয় সংসদে ফরিদপুর-১৩ (বিলুপ্ত) আসন থেকে ও ১৯৯১ সালের পঞ্চম জাতীয় সংসদে মাদারীপুর-১ আসন থেকে সংসদ সদস্য নির্বাচিত হন।
১৯৭৫ পরবর্তী সময়ে আওয়ামী লীগ পুনর্গঠন ও শেখ হাসিনার স্বদেশ প্রত্যাবর্তনে ভূমিকা পালন করেন তিনি।
তিনি দৈনিক বাংলার বাণী পত্রিকার সম্পাদক মন্ডলীর সভাপতি ছিলেন। আরামবাগ ক্রীড়াচক্রের সভাপতি ও খুলনা আবহানী ক্রীড়াচক্রের সভাপতি ছিলেন তিনি।
পারিবারিক জীবন
ইলিয়াস আহমেদ চৌধুরীর মা চৌধুরী ফাতেমা বেগম বঙ্গবন্ধু শেখ মুজিবুর রহমানের বড় বোন। তিনি বিয়ে করেন খালাতো বোন ফিরোজা বেগম মায়া চৌধুরীকে। তার বড় ছেলে মাদারীপুর-১ আসনের সংসদ সদস্য নূর ই আলম চৌধুরী। ছোট ছেলে মজিবুর রহমান চৌধুরী (নিক্সন চৌধুরী) ফরিদপুর-৪ আসনের সংসদ সদস্য।
মৃত্যু
ইলিয়াস আহমেদ চৌধুরী ১৯ মে ১৯৯১ সালে জাতীয় সংসদের সদস্য থাকাকালে হৃদযন্ত্রের ক্রিয়া বন্ধ হয়ে মৃত্যুবরণ করেন। তার স্মৃতিতে পারিবারিক ভাবে প্রতিষ্ঠা করা হয় ইলিয়াস আহমেদ চৌধুরী ডিগ্রি কলেজ।
লিসা কুড্রো
লিসা ভালেরি কুড্রো ( জন্ম: ৩০ জুলাই ১৯৬৩) একজন আমেরিকান অভিনেত্রী, কৌতুকাভিনেতা, লেখক এবং প্রযোজক। ১৯৮০-এর দশকের বেশ কয়েকটি টেলিভিশন সিটকমে হাজির হওয়ার পরে, ১৯৯০ এর দশকে কুড্রো আমেরিকান সিটকম ফ্রেন্ডসে 'ফিবি বুফে'র চরিত্রে অভিনয়ের জন্য আন্তর্জাতিক সুনাম অর্জন করেছিলেন। যা জন্য তিনি  প্রাইমটাইম এমি এবং স্ক্রিন অ্যাক্টরস গিল্ড পুরস্কার অর্জন করেছেন। কুড্রো ফিবির যমজ বোন উরসুলাকে ফ্রেন্ডস এবং ম্যাড অ্যাবাউট ইউ উভয়ে চিত্রিত করেছিলেন । কুড্রো বেশ কয়েকটি পুরস্কার পেয়েছেন, যার মধ্যে রয়েছে, ছয়টি মনোনয়নের মধ্য থেকে একটি কৌতুক সিরিজে অসাধারণ  সহ-অভিনেত্রীর জন্য প্রাইমটাইম এমি অ্যাওয়ার্ড, ১২ টি মনোনয়নের মধ্য থেকে দুটি স্ক্রিন অভিনেতা গিল্ড অ্যাওয়ার্ডস এবং একটি গোল্ডেন গ্লোব অ্যাওয়ার্ড মনোনয়ন । সিরিজটি প্রচারিত হওয়ার সময় তার ফ্রেন্ডস চরিত্রটি ব্যাপক জনপ্রিয় ছিল এবং পরবর্তীতে আমেরিকান টেলিভিশনের অন্যতম সেরা মহিলা চরিত্র হিসাবে স্বীকৃত হয়েছিল।
আফজাল গুরু
আফজাল গুরু কাশ্মীরের স্বাধীনতাকামী নেতা যিনি ভারতের পার্লামেন্টে বোমা হামলায় সন্দেহজনক অভিযুক্ত। ৩০ জুন ১৯৬৯ কাশ্মিরের বারামুলা জেলার সোপোরে নামক এক ছোট্ট শহরে জন্মগ্রহণ করেন আফজাল গুরু। উচ্চ-মাধ্যমিক শেষ করে সেখানকার একটি মেডিক্যাল কলেজে ভর্তি হন তিনি। কিন্তু কাশ্মিরের আত্মনিয়ন্ত্রণের দাবির সঙ্গে যুক্ত হওয়ার কারণে তিনি মেডিক্যালের পাঠ সম্পন্ন করতে পারেননি। তিনি একটি পাকিস্থানি মাওবাদী সংগঠন জইস-ই-মহম্মদ এর সদস্য ছিলেন। পরে তিনি ১৯৯৩-৯৪ সালে দিল্লি বিশ্ববিদ্যালয় থেকে স্নাতক ডিগ্রি লাভ করেন। তিনি একটি ফার্মাসিটিক্যাল কোম্পানির এরিয়া ম্যানেজার হিসেবে কর্মরত ছিলেন।
উল্লেখ্য, আফজাল গুরু বিভিন্ন সময়ে কাশ্মিরের স্বাধীনতার পক্ষে আন্দোলনের সঙ্গে জড়িত থাকলেও পার্লামেন্ট ভবনে হামলার ঘটনার আগে তার বিরুদ্ধে সন্ত্রাসের কোনো অভিযোগ ছিল না।
কেন আফজালের ফাঁসি বিতর্কিত: ভারতীয় সংবাদমাধ্যমে প্রকাশিত খবর অনুযায়ী ২০০১ সালের ১৩ ডিসেম্বর ভারতের সংসদ ভবনের গেট দিয়ে ভেতরে প্রবেশ করে ৫ জন সশস্ত্র ব্যক্তি গাড়িবোমা হামলা চালান। তাদের চ্যালেঞ্জ করা হলে গাড়ি থেকে বের হয়ে তারা গুলিবর্ষণ করে আট নিরাপত্তাকর্মী ও এক মালীকে হত্যা করেন। পরে বন্দুকযুদ্ধে হামলাকারীদের ৫ জনই নিহত হন।
পুরুলিয়া বিধানসভা কেন্দ্র
পুরুলিয়া (বিধানসভা কেন্দ্র) ভারতের পশ্চিমবঙ্গ রাজ্যের পুরুলিয়া জেলার একটি বিধানসভা কেন্দ্র।
আফজাল গুরু
ওই ঘটনার ২৪ ঘণ্টার মধ্যে দিল্লি পুলিশের স্পেশাল সেল দাবি করে, তারা ঘটনার আসল পরিকল্পনাকারীদের খুঁজে পেয়েছেন। এ ঘটনার মূল পলিকল্পনাকারী হিসেবে ১৫ ডিসেম্বর দিল্লি থেকে দিল্লি ইউনিভার্সিটির আরবির শিক্ষক এসএআর গিলানি এবং কাশ্মিরের শ্রীনগর থেকে শওকত গুরু ও তার চাচাতো ভাই আফজাল গুরুকে গ্রেফতার করা হয়। এরপর গ্রেফতার করা হয় শওকতের স্ত্রী আফসান গুরুকে। গিলানি, শওকত ও আফজালকে একটি দ্রুত বিচার আদালতে ফাঁসির দণ্ডাদেশ দেওয়া হয়। পরে হাইকোর্টে খালাস পান গিলানি ও আফসান গুরু। আর ২০০৫ সালের ৫ আগস্ট সুপ্রিমকোর্টের রায়ে আফজাল গুরুকে মৃত্যুদণ্ড দেওয়া হয়। তবে ভারতীয় সংবাদমাধ্যম আইবিএন-এ প্রকাশিত সুপ্রিমকোর্টের পূর্ণাঙ্গ রায়ে দেখা যায়, আফজাল গুরুর বিরুদ্ধে হাজির করা প্রমাণ কেবল পরিস্থিতিগত, তার বিরুদ্ধে কোনো সন্ত্রাসী সংগঠনের সঙ্গে জড়িত থাকার বস্তুগত প্রমাণ পাওয়া যায়নি। রায়ে বলা হয়, ‘ওই হামলার ঘটনায় অনেক প্রাণহানি এবং তাকে কেন্দ্র করে জনগণের মধ্যে তৈরি হওয়া ক্ষোভ তখনই থামবে যখন আসামীকে ফাঁসি দেওয়া হবে।’
পুরুলিয়া বিধানসভা কেন্দ্র
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৪২ নং পুরুলিয়া বিধানসভা কেন্দ্রটি পুরুলিয়া পৌরসভা, পুরুলিয়া-২ সমষ্টি উন্নয়ন ব্লক এবং ভান্ডার পুরাচিপিদা এবং মানারা গ্রাম পঞ্চায়েত গুলি পুরুলিয়া-১ সমষ্টি উন্নয়ন ব্লক এর অন্তর্গত।
পুরুলিয়া বিধানসভা কেন্দ্রটি ৩৫ নং পুরুলিয়া লোকসভা কেন্দ্র এর অন্তর্গত।
আফজাল গুরু
আফজাল গুরুর ফাঁসি : ৯ই ফেব্রুয়ারি,২০১৩ সালের এই দিনে কাশ্মীরের প্রখ্যাত আলেম,ও ইসলামী ব্যক্তিত্ত আফজাল গুরুকে এক প্রহসনের বিচার মঞ্চস্থ করে ফাঁসি দেয় ইন্ডিয়ান সরকার।২০০১ সালের ডিসেম্বরে ইন্ডিয়ার পার্লামেন্ট ভবনে হামলায় তাকে অভিযুক্ত করা হয়।খোদ পুলিশের চার্জশিটেও আফজালকে ওই অভিযোগে অভিযুক্ত করা হয়নি।সুপ্রিম কোর্টের বিচারেও স্বীকার করা হয়, অভিযোগের প্রমাণ সুস্পষ্ট নয়।এরপরে ভারতের পার্লামেন্ট আক্রমণে যুক্ত হওয়ার কারণে তাকে ফাঁসি দেওয়া হয়। দীর্ঘ ১২ বছর ধরে দিল্লির তিহার কারাগারে নিঃসঙ্গ অবস্থায় থাকার পর ২০১৩ সালের ৯ ফেব্রুয়ারি তার ফাঁসি কার্যকর করা হয়।তার লাশও তার পরিবারকে দেওয়া হয়নি, তাদের এ ব্যাপারে কিছু জানানো শুধু জানানো হয়েছিল। কারাগারেই তার লাশ সমাহিত করা হয়।
পুরুলিয়া বিধানসভা কেন্দ্র
২০১১
২০১১ সালের নির্বাচনে তৃণমূল কংগ্রেসের কামাক্ষা প্রসাদ সিং দেও তার নিকটতম প্রতিদ্বন্দ্বী সিপিআই (এম) এর কৌশিক মজুমদারকে পরাজিত করেন।
১৯৭৭-২০০৬
২০০৬ এবং ২০০১ সালের বিধানসভা নির্বাচনে, সিপিআই (এম) এর নিখিল মুখার্জী পুরুলিয়া বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী কংগ্রেসের সুকুমার রায়কে এবং তৃণমূল কংগ্রেসের কামাক্ষা প্রসাদ সিং দেওকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর মমতা মুখার্জী ১৯৯৬, ১৯৯১ এবং ১৯৮৭ সালে কংগ্রেসের সুকুমার রায়কে পরাজিত করেন। ১৯৮২ সালে আইসিএসের সুকুমার রায় সিপিআই (এম) এর মহাদেব মুখোপাধ্যায়কে পরাজিত করেন। সিপিআই (এম) এর মহাদেব মুখার্জী ১৯৭৭ সালে নির্দলের সনৎ কুমার মুখার্জীকে পরাজিত করেন।
১৯৫১-১৯৭২
১৯৭২ এবং ১৯৭১ সালে কংগ্রেসের সনৎ কুমার মুখার্জী জয়ী হন। লোক সেবক সংঘ/নির্দলের বিভূতি ভুষণ দাশগুপ্ত ১৯৬৯ এবং ১৯৬৭ সালে জয়ী হন। ১৯৬২ সালে কংগ্রেসের তারাপদ রায় জয়ী হন। ১৯৫৭ সালে পুরুলিয়া কেন্দ্রটি যৌথ আসন ছিল, একটি আসন এসসি জন্য সংরক্ষিত ছিল। ১৯৫৭ সালে নির্দলের নকুল চন্দ্র সাহিস এবং নির্দলের লাবন্য প্রভা ঘোষ জয়ী হন। ১৯৫১ সালে স্বাধীন ভারতের প্রথম নির্বাচনে, পুরুলিয়া তথা হুরা যৌথ আসন ছিল। পূর্বে পুরুলিয়া জেলার অংশটি বিহারের অংশ ছিল। ১৯৫১ সালে লোক সেবক সংঘের দীমো চারমহর এবং সমরেন্দ্র নাথ ওঝা উভয়ই জয়ী হন।
আফজাল গুরু
ফাঁসির কথা শুনে তিনি খুব শান্ত ও নির্বিকার ছিলেন।ফাঁসির খবর পাওয়ার পর বা ফাঁসি আসন্ন জেনেও কেউ যে এমন শান্ত ও নির্বিকার থাকতে পারেন আগে কখনোই এমন দৃশ্য দেখার সৌভাগ্য হয়নি কারা কর্মকর্তাদের।এক কারা কর্মকর্তা বলেন, আফজাল গুরুর প্রচণ্ড আধ্যাত্মিক শক্তি ছিল বলেই তিনি এমন সাহস দেখাতে পেরেছেন। তিনি ছিলেন খুবই জ্ঞানী এবং ইসলাম ও হিন্দু ধর্মের ওপর তার অগাধ জ্ঞান ও পাণ্ডিত্য ছিল।
প্রাথমিক জীবন
আফজাল গুরু একসময় ফলের ব্যবসা করতেন।
ভারতের পার্লামেন্টে আক্রমণ
২০০১ সালের ১৩ ডিসেম্বর পাঁচজন স্বশস্ত্র বন্দুকধারী ভারতের পার্লামেন্টে ঢুকে এলোপাথাড়ি গুলি চালিয়ে নয়জনকে হত্যা করে। নিহতের ছয় জন নিরাপত্তাকর্মী এবং পার্লামেন্টের বাগানের এক মালি নিহত নিহত হন। একই সঙ্গে মারা যান হামলাকারি পাঁচ জঙ্গী। ওই হামলার পরিকল্পনার অভিযোগে আফজাল গুরুকে দোষী সাব্যস্ত করে ভারতের সর্বোচ্চ আদালত।
মৃত্যু
৯/২/২০১৩ তারিখ স্থানীয় সময় সকাল আটটায় তিহার জেলে তার ফাঁসি কার্যকর করা হয় এবং একই দিনে তিহার জেলের তিন নম্বর সেলের কাছে তাকে দাফন করা হয়। গত আট বছরের বেশি সময় ধরে তিনি এখানেই বন্দী ছিলেন।
বিক্ষোভ প্রদর্শন
আফজাল গুরুর ফাঁসি কার্যকর করার প্রতিবাদে পাকিস্তান অধিকৃত কাশ্মিরের রাজধানী মোজাফফরাবাদে শনিবার ৯ ফেব্রুয়ারি বিক্ষোভ প্রদর্শন করেছে কয়েকশ লোক। এছাড়া আফজালের ফাঁসির খবর প্রকাশিত হওয়ার পর যাতে নাশকতামূলক কর্মকাণ্ড না ঘটে, এ জন্য সীমান্তবর্তী রাজ্য জম্মু ও কাশ্মীর জুড়ে কারফিউ জারি করা হয়েছে।
আজিম উদ্দিন উচ্চ বিদ্যালয়
আজিম উদ্দিন উচ্চ বিদ্যালয় কিশোরগঞ্জ জেলা শহরের পূর্বপ্রান্তে শোলাকিয়ায় অবস্থিত একটি ঐতিহ্যবাহী শিক্ষা প্রতিষ্ঠান। এই বিদ্যালয়ে ষষ্ঠ থেকে দশম শ্রেণী পর্যন্ত ছাত্র-ছাত্রিদের পড়াশোনার সুব্যবস্থা রয়েছে। এই অঞ্চলের আর্থসামাজিক অবস্থার উন্নয়নে প্রতিষ্ঠানটির বিশেষ অবদান রয়েছে।
বিদ্যালয়ের ইতিহাস
১৯১৬ সালে বিদ্যালয় প্রতিষ্ঠাকল্পে দানবীর মুন্সী আজিম উদ্দিন আহাম্মদ সাহেব নগদ ২০,০০০/- (বিশ হাজার) টাকা দান করে এবং উক্ত টাকায় তৎকালীন সময়ে ৪ একর ৬২ শতাংশ জমি বিদ্যালয়ের নামে ক্রয় করে উক্ত জমিতে বিদ্যালয় প্রতিষ্ঠা করেন। তৎকালীন সময়ে পিছিয়ে থাকা মুসলমানদের মধ্যে শিক্ষার আলো বিতরণের জন্য মুন্সী আজিম উদ্দিন আহাম্মদ প্রথমে সাঁতারপুর তারপর অত্র বিদ্যালয়টি বর্তমান স্থানে স্থানান্তরিত করেন। প্রতিষ্ঠানের প্রতিষ্ঠাতা প্রধান শিক্ষক বাবু হীরণ চন্দ্র গোস্বামী। তিনি ০৩/২/১৬ থেকে ১৯/১২/১৬ পর্যন্ত প্রধান শিক্ষক হিসাবে দায়িত পালন করার পর বাবু বসন্ত কুমার চক্রবর্তী ২০/১২/১৬ থেকে ২৮/০৮/৩৩ পর্যন্ত বিদ্যালয়ের হাল ধরেন। তার সময় ১৯২২ সালে বিদ্যালয়ের কৃতী ছাত্র রেবতী মোহন বর্মণ অবিভক্ত বাংলায় কলকাতা বিশ্ববিদ্যালয়ের অধীনে এন্ট্রান্স পরীক্ষায় ১ম স্থান অধিকার করেন। পরবর্তীতে অনেক চড়াই উৎরাইয়ের মধ্যে দিয়ে বিদ্যালয়টি চলতে থাকে। এই অবস্থায় বিদ্যালয়টির অগ্রগতি ব্যাহত হলে ০১/০১/১৯৫১ সালে ত্রাতার ভূমিকা নিয়ে বিদ্যালয়ে প্রধান শিক্ষক হিসাবে যোগদান করেন মোঃ মতিউর রহমান। যাঁর হাতের ছোঁয়ায় বিদ্যালয়টি প্রাণ ফিরে পেল নতুন করে। যাকে বলা হয় আজিম উদ্দিন উচ্চ বিদ্যালয়ের আধুনিক রূপকার। তারপর আর পেছনে ফিরে তাকাতে হয়নি।
ক্রীড়া
অত্র প্রতিষ্ঠানটি বিদ্যালয়ের জন্মলগ্ন থেকেই স্থানীয় এবং জাতীয় পর্যায়ে বিভিন্ন ক্রীড়া ও খেলাধুলায় বিশেষ সুনাম অর্জন করে আসছে। তাদের মধ্যে উল্লেখযোগ্য ক্রীড়াবিদ চুনিলাল গোস্বামী (ক্যাপ্টেন, মোহনবাগান ফুটবল টিম, কলকাতা), ফুটবলার আঃ রহমান চাঁন মিয়া।
সাংস্কৃতিক
সাংস্কৃতিক উন্নয়নে অত্র প্রতিষ্ঠানটি অত্যন্ত সুপরিচিত। স্থানীয় ও জাতীয় পর্যায়ে সাংস্কৃতিক কর্মকান্ডে অসংখ্যবার শ্রেষ্ঠত্বের সুনাম বয়ে এনেছে। তাদের মধ্যে নাট্যকার আব্দুল্লাহ আল মামুন, কবি আবিদ আজাদ, ভাষ্যকার নাজমুল হুদা, নৃত্য শিল্পী শুক্লা সরকার উল্লেখযোগ্য। বিগত ১৩ জানুয়ারী/২০০৮ ঢাকা বাংলা একাডেমীতে মানবাধিকার সংগঠন আইন ও শালিস কেন্দ্রে আয়োজিত ‘‘প্রথম জাতীয় দেয়াল পত্রিকা-২০০৮’’ প্রতিযোগিতায় ‘চন্দ্রাবতী’ ও ২০১১ সালে ’’দেয়াল ভাঙ্গার গান’’ প্রথম স্থান অধিকার করে।
শিলাপাথার হত্যাকাণ্ড
শিলাপাথর গণহত্যাকান্ড (ইংরাজি: Silapathar massacre) হল ১৯৮৩ সালের ফেব্রুয়ারি মাসে আসামের  অবিভক্ত লক্ষীপুর জেলার শিলাপাথর এলাকায়   পূর্ব পাকিস্তানের থেকে দেশ ভাগের সময় চলে আসা বাঙালি শরণার্থীদের  উপর ঘটে যাওয়া একটি ভয়ঙ্কর গণহত্যা।  গণহত্যাকাণ্ডে প্রায় পঞ্চাশজন  (৫০) বাঙালি নিহত হয়। অভিজ্ঞ সাংবাদিক সাবিয়া গোস্বামী স্মরণ করিয়ে দিয়েছেন যে, সরকারি সূত্রে জানা গেছে যে, সংঘর্ষে হাজার হাজার মানুষ নিহত হয়েছে।  এই আক্রমণের প্রাথমিক লক্ষ্য ছিল বাঙালি। কয়েক দিন পরে আক্রমণকারীরা দূরবর্তী এলাকার দিকে অগ্রসর হওয়ায় বেশ কয়েকটি সেতু ধ্বংস করে দেওয়া হয়েছিল।
পেক্ষাপট
১৯৬০-এর দশকে পূর্ব পাকিস্তানে অত্যাচারীর হয়ে হাজার হাজার বাঙালি পূর্ব পাকিস্তান থেকে পালিয়ে ভারতের পশ্চিমবঙ্গ, আসাম এবং অন্যান্য উত্তর-পূর্বাঞ্চলীয় রাজ্যগুলিতে শরণার্থী হিসেবে আশ্রয় নেয়।   সেই সময় আসামের লক্ষীমপুর জেলার মধ্যে শিলাপাথর এবং অন্যান্য স্থানে কেন্দ্রীয় ও রাজ্য সরকারের দ্বারা বাংলা হিন্দু শরণার্থীদের বসতি স্থাপন করা হয়েছিল। শিলাপাথর এলাকায় কাকবরী, পানবাড়ী, অর্ণ্য রামনগর, অর্ণ্য তিরশী, খেরনি বাস্তি, সিমন সাপরি ও কঞ্চনকোণা গ্রামগুলি বাস করত বাংলার হিন্দু শরণার্থীরা।  জয়পুর গ্রামের বসবাস করত হাজং শরণার্থীরা।  বর্তমানে এই এলাকা  ধেমাজি জেলার অধীনে।
১৯৮৩ সাল নাগাদ বাংলাভাষিরা শিলাপাথরের দুই দশক ধরে বসবাসকারী বাসিন্দা হয়ে উঠেছিল। তারা অঞ্চলের জাতিগত সংখ্যালঘু ছিল। এ অঞ্চলের প্রাচীনতম  জনগোষ্ঠীর লোকেরা মাছ ধরার ফসল সংগ্রহের কাজ প্রায়শই তারা (শরণার্থীরা) করছিল।
হত্যাকাণ্ড
আক্রমণকারীরা কয়েকটি সেতু ধ্বংস করে ফেলেছিল যা দূরবর্তী এলাকার দিকে নিয়ে যায়। বন্দুক, বোমা, তীর-ধনুক দিয়ে গ্রামবাসীদের উপর আক্রমণ করে। গ্রামগুলো মৃত্যপুরীতে পরিণত হয়েছিল। হামলাকারীরা ঘরবাড়ি, মালামাল এবং খাদ্যশস্য পুড়িয়ে দেয়। প্রত্যক্ষদর্শীদের মতে, হামলাকারীরা শিশুদেরকে তাদের মায়ের হাত থেকে ছিনিয়ে নিয়ে আগুনে পুড়িয়ে দেয়। গ্রামবাসীরা আশ্রয়ের জন্য জঙ্গলের দিকে চলে যায়। তারা অনেক দিন ধরে খাদ্য এবং আশ্রয়বিহীন দিন কাটান।
হাজং জনগোষ্ঠীর লোকজন সরাসরি হামলার লক্ষ্য ছিল না, কিন্তু তারা বাঙালি হিন্দুদের গণহত্যার সাক্ষী ছিল। ঘটনার সময় তাদের গ্রাম পুড়ে যায় এবং তারা শরণার্থী শিবিরে আশ্রয় নেয়।
ভবিষ্যৎ ফল
আক্রমণকারীরা গ্রামে আগুন ধরিয়ে দেয়, এর পর যারা বেঁচে ছিল তারা অরুণাচল প্রদেশে পালিয়ে চলে যায়। পরে সরকার কিছু ত্রাণ শিবির স্থাপন করে। জঙ্গলে লুকিয়ে থাকা জীবিতরা ত্রাণ শিবিরে আশ্রয় নেয়।এই ঘটনার  কয়েক মাস পরে সরকার কিছু টিন শীট এবং রেশন জীবিতদেরকে প্রদান করে এবং ত্রাণ শিবির ভেঙে দেয়। এর পর গ্রামবাসীরা তাদের ঘরবাড়ী  পুনর্নির্মাণের জন্য কঠোর পরিশ্রম করেছিল। তবে গণহত্যার যারা ক্ষতিগ্রস্ত হয়েছিল তাদের জন্য সরকারের কোনো দীর্ঘমেয়াদি ত্রাণ ও পুনর্বাসন ব্যবস্থা করেনি।
ক্লাউস গ্রুনবার্গ
ক্লাউস গ্রুনবার্গ (জন্ম: ২০ নভেম্বর ১৯৪১) একজন জার্মান অভিনেতা। ১৯৬৯ সালে বারবেট শ্রোডার পরিচালিত মোর চলচ্চিত্রে মূখ্য চরিত্রের মাধ্যমে তার অভিনয়ে অভিষেক ঘটে। চলচ্চিত্রের পাশাপাশি তিনি জার্মান টেলিভিশন অভিনতো হিসাবেও কাজ করেছেন।
জীবনী
গ্রুনবার্গ ১৯৪১ সালের ২০ নভেম্বর তৎকালীন নাৎসি জার্মানির ম্যাকলেনবার্গ রাজ্যের ভাইসমার শহরে জন্ম নেন। গ্রুনবার্গ ১৫ বছর বয়স পর্যন্ত পূর্ব জার্মানির ভাইসমারে বেড়ে ওঠেন এবং তারপরে ফেডারেল রিপাবলিকে চলে আসেন। তিনি কিছুসময় বার্লিনে অভিনেতা হিসাবে প্রশিক্ষণ নিয়েছিলেন। ল্যান্ডস্টিটার কোবার্গে এবং স্টাটাথিয়েটার ক্যাসেলে প্রাথমিক থিয়েটারের ব্যস্ততার পরে তিনি Die Letzten (১৯৬৭)-এর মাধ্যমে জার্মান টেলিভিশন চলচ্চিত্রে অভিষেক ঘটান।
বিদিশা লোকসভা কেন্দ্র
বিদিশা লোকসভা কেন্দ্রটি ভারতের মধ্যপ্রদেশ রাজ্যের ২৯টি লোকসভা কেন্দ্রের একটি এবং ১৯৬৭ সালে লোকসভা কেন্দ্রটি প্রতিষ্ঠিত হয়। এটি একটি অসংরক্ষিত একটি আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৬,৩৪,০৩৯ জন।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি মধ্যপ্রদেশের বিদিশা, রায়সেন, সিহোর এবং দেওয়াস জেলায় অবস্থিত বিধানসভা কেন্দ্রগুলি নিয়ে গঠিত।
ইতিহাস
বিদিশা লোকসভা কেন্দ্রে ১৯৬৭ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটির অধিকাংশ ভোপাল রাজ্যের এবং উত্তর ও দক্ষিণ-পশ্চিমের কিছু অংশ মধ্য ভারত রাজ্যের অন্তর্ভুক্ত ছিলো, পরে রাজ্য পুনর্গঠন আইনে এটি মধ্যপ্রদেশ রাজ্যের অন্তর্ভুক্ত হয়৷
বিধানসভা কেন্দ্র গুলি
লোকসভা কেন্দ্রটি মধ্যপ্রদেশ রাজ্যের ২৩০ টি বিধানসভা কেন্দ্রের মধ্যে ৮ টি নিয়ে গঠিত। বিধানসভা কেন্দ্রের নির্বাচিত সদস্য মধ্যপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র তফসিলী জাতিদের জন্য সংরক্ষিত আসন।
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৪১ নং বিধানসভা কেন্দ্র। এটি একটি অসংরক্ষিত আসন। এটি রাইসেন জেলায় অবস্থিত৷ এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৪২ নং বিধানসভা কেন্দ্র৷ এটি রাইসেন জেলায় অবস্থিত৷ এটি তফসিলী জাতিদের জন্য সংরক্ষিত আসন৷ এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৪৩ নং বিধানসভা কেন্দ্র৷ এটি রাইসেন জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৪৪ নং বিধানসভা কেন্দ্র৷ এটি বিদিশা জেলায় অবস্থিত৷ এটি একটি অসংরক্ষিত আসন৷৷ এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৪৫ নং বিধানসভা কেন্দ্র। এটি একটি অসংরক্ষিত আসন। এটি বিদিশা জেলায় অবস্থিত৷ এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৫৬ নং বিধানসভা কেন্দ্র৷ এটি সিহোর জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৫৮ নং বিধানসভা কেন্দ্র৷ এটি সিহোর জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৭৩ নং বিধানসভা কেন্দ্র৷ এটি দেওয়াস জেলায় অবস্থিত৷ এটি একটি অসংরক্ষিত আসন৷
রাম দেব রায়
রাম দেব রায় (বা বীর রাম দেব রায়) ১৬১৭-১৬৩২) বিজয়নগর সাম্রাজ্যের রাজা হিসাবে ১৬১৭ সালে একটি ভয়াবহ যুদ্ধের পর সিংহাসনে আরোহণ করেন। ১৬১৪ সালে তার পিতা, পূর্ববর্তী রাজা দ্বিতীয় শ্রীরঙ্গ এবং তার পরিবারকে জগ্গা রায় নেতৃত্বাধীন প্রতিদ্বন্দ্বী দল দ্বারা ভয়ঙ্করভাবে হত্যা করা হয়। জগ্গা রায় ছিল তাদের একজন আত্মীয়। রাম দেবকে, তার বিশ্বস্ত কমান্ডার ও প্রাক্তন রাজা দ্বিতীয় ভেঙ্কটার ভাইসরয় ইয়াচামা নাইডু জেল থেকে লুকিয়ে বের করে আনেন।
গৃহ যুদ্ধ
জগ্গা রায় দ্বিতীয় ভেঙ্কটার রানীর অবৈধ পুত্রকে রাজা হিসাবে বসানোর দাবি করেন, ইম্পেরিয়াল আর্মি এবং কালাহস্তি নায়েকের নেতৃস্থানীয় সেনাপতি ইয়াচামা নাইডু এর তীব্র বিরোধিতা করেন। যিনি সঠিক উত্তরাধিকারী হিসেবে রাম দেবকে সিংহাসন দেয়ার দাবি করেন। সমগ্র রাজ্য দুটি অংশে বিভক্ত হয়ে যায় এবং দুই দলের মধ্যে একটি দীর্ঘ টানা যুদ্ধ লেগে যায়। জগ্গা রায় নিহত হয় এবং নেলোরের দক্ষিণ পশ্চিম গব্বুর রাজ্য (বর্তমান চেন্নাইয়ের চেঙ্গেলপেট) ইয়াচামা নাইডু দ্বারা দখল করা হয়।
টপ্পুরের যুদ্ধ
পরাজিত জগ্গা রায় জঙ্গলে আশ্রয় নেন। কিন্তু পরে আবার ফিরে আসেন এবং বিজয়নগর বন্ধন থেকে বেরিয়ে আসতে আগ্রহী জিঙ্গি ও মাদুরাইয়ের নায়েকদের সাহায্য কামনা করেন, যারা চামা নাইডু এবং রামদেবকে আক্রমণ করতে আগ্রহী। ইয়াচামা নাইডু এবং রামদেব তানজোর নায়েকদের কাছ থেকে সমর্থন চেয়েছিলেন, যারা এখনও বিজয়নগরকে তাদের কর্তৃত্ব হিসেবে বিবেচনা করেন।
সৈন্য বাহিনী
উভয় সৈন্যই ১৬১৬ সালের শেষের দিকে তিরুচিরাপল্লি ও গ্র্যান্ড আনিকাটের মধ্যবর্তী কাবেরী নদীর উত্তর তীরে একটি খোলা মাঠে তোপপুরে মিলিত হয়।
ফলাফল
তোপপুর যুদ্ধে পরাজিত হওয়ার পর জগ্গা রায়ের ভাই ইয়েথিরাজা গিঙ্গি নায়কের সাথে জোট বেঁধে তানজোর আক্রমণ করেন, কিন্তু পরবর্তীতে পরাজিত হয়ে বন্দী হন। ইয়েথিরাজা রাম দেব রায়ের সাথে সমঝোতা না হওয়া পর্যন্ত চেষ্টা চালিয়ে যান এবং পরবর্তীতে তার সাথে তার মেয়ের বিয়ে দেন। ১৬১৯ সালে অবৈধ পুত্রের মৃত্যুর পর রাজার জন্য এই বিরূপ পরিস্থিতির নিষ্পত্তি হয়।
কুর্নুলের ক্ষতি
বিজাপুর সুলতান, বিধ্বংসী গৃহযুদ্ধের সুযোগ নিয়ে ১৬২০ সালে কুর্নুল আক্রমণ করেন। কিন্তু পরাজিত হন এবং শুধুমাত্র ১৬২৪ সালে ফিরে আসার জন্য ঐ অঞ্চল সম্পূর্ণরূপে দখল করে ফেরত পাঠানো হয়।
ইয়াচামা
এরপর ইয়াচামা নাইডু রাজ্যের সামরিক গভর্নর ইয়েথিরাজের মেয়ের সাথে রাম দেবের বিয়ের বিরোধিতা করেন। রাজাকে তিরস্কার করা হলেও তিনি ইয়েথিরাজার মেয়েকে বিয়ে করতে যান। ইয়াচামা অপমান অনুভব করেন এবং বয়সের অজুহাতে তাঁকে রাজকীয় সেবা থেকে সরিয়ে দেওয়ার জন্য রামদেবকে অনুরোধ করেন। রাম দেব রায়ের বর্তমান শ্বশুর ইয়েথিরাজা যখন গোবুরির জমি দাবি করেন, তখন ইয়াচামা তারবসাথে সাথে সংঘর্ষে লিপ্ত হন, এবং ১৬২৯ সালে তানজোর ও গিঙ্গি বাহিনীর সহায়তায় ইয়াচামার অঞ্চল সাম্রাজ্যবাদী সেনাবাহিনীর দ্বারা আক্রান্ত হয়। ইয়াচামার বাহিনী সংখ্যায় কম হলেও কঠিন লড়াই করে। দীর্ঘ অবরোধের পর ইয়াচামা গোবুরির জমি ইয়েথিরাজার কাছে ফিরিয়ে দিতে সম্মত হন। পুলিকাট, চেঙ্গালপাট্টু এবং মাদুরান্তিকাম অঞ্চল সম্পূর্ণরূপে ভেলোরের নিয়ন্ত্রণে আনা হয়। ইয়াচামাকে ভেঙ্কটাগিরি শাসন করার অনুমতি দেওয়া হয় কিন্তু তিনি উদয়পালিয়াম প্রধানতাইন রক্ষায় তার জীবন অতিবাহিত করার সিদ্ধান্ত নেন।
উত্তরাধিকার
রাম দেব রায়ের কোন ভাই এবং পুত্র না থাকায় আলিয়া রাম রায়ের নাতি, পেডা ভেঙ্কটা রায়কে (তৃতীয় ভেঙ্কটা) উত্তরাধিকার মনোনীত করেন। তৃতীয় ভেঙ্কটা উত্তরসুরি হিসাবে আনেকোন্ডা শাসন করেন। রাম দেব রায় ১৬৩২ সালে ১৫ বছরের একটি ঝামেলাপূর্ণ শাসনের পর ৩০ বছর বয়সে মারা যান।
ওয়াকার-উজ-জামান
ওয়াকার-উজ-জামান (জন্ম: ১৬ সেপ্টেম্বর ১৯৬৬) হলেন বাংলাদেশ সেনাবাহিনীর লেফট্যানেন্ট জেনারেল যিনি সশস্ত্র বাহিনী বিভাগের প্রিন্সিপাল স্টাফ অফিসার (পিএসও)। তিনি সেনা সদর দপ্তরের সামরিক সচিব ছিলেন।
প্রাথমিক জীবন
ওয়াকার-উজ-জামান ১৬ সেপ্টেম্বর ১৯৬৬ সালে জন্মগ্রহণ করেন। তার পৈতৃক নিবাস শেরপুর জেলায়। তিনি মিরপুরের ডিফেন্স সার্ভিসেস কমান্ড অ্যান্ড স্টাফ কলেজ এবং যুক্তরাজ্যের জয়েন্ট সার্ভিসেস কমান্ড অ্যান্ড স্টাফ কলেজে লেখাপড়া করে লন্ডনের কিংস কলেজে মাস্টার্স করেন।
কর্মজীবন
ওয়াকার-উজ-জামান ১৯৮৫ সালে সেনাবাহিনীর ইস্ট বেঙ্গল রেজিমেন্টে কমিশন লাভ করেন। তিনি ফেব্রুয়ারি ২০১৭ সালে সেনা সদর দপ্তরের সামরিক সচিবের দায়িত্ব পান। তিনি একটি পদাতিক ব্যাটালিয়ন, একটি পদাতিক ব্রিগেড এবং পদাতিক ডিভিশনের নেতৃত্ব দিয়েছেন। স্কুল অব ইনফ্যান্ট্রি অ্যান্ড ট্যাকটিকস এবং সেনা সদরদপ্তরে বিভিন্ন পদে দায়িত্ব পালন করেছেন। সেনা সদরদপ্তরের সামরিক সচিবের শাখাতেও তিনি বিভিন্ন ভূমিকায় কাজ করেছেন।
ব্যক্তিগত জীবন
ওয়াকার-উজ-জামানের স্ত্রী বেগম সারাহনাজ কমলিকা। এই দম্পতীর দুই মেয়ে, রাইসা জামান এবং শায়রা ইবনাত জামান। ওয়াকার-উজ-জামান প্রয়াত জেনারেল মুস্তাফিজুর রহমানের জামাতা, যিনি ২৪ ডিসেম্বর ১৯৯৭ থেকে ২৩ ডিসেম্বর ২০০০ সাল পর্যন্ত সেনাপ্রধান হিসেবে দায়িত্ব পালন করেন।
জাফর ইকবাল সিদ্দিকী
জাফর ইকবাল সিদ্দিকী (জন্ম: ৪ এপ্রিল ১৯৫৩) হলেন বাংলাদেশের একজন ব্যবসায়ী, শিল্পপতি, রাজনীতিবিদ ও সংসদ সদস্য। তিনি নীলফামারী-১ আসন থেকে নবম জাতীয় সংসদের সদস্য ছিলেন। তিনি জাতীয় পার্টির চেয়ারম্যানের উপদেষ্টা।
প্রাথমিক জীবন
জাফর ইকবাল সিদ্দিকী ১৯৫৩ সালের ৪ এপ্রিল নীলফামারী জেলায় জন্মগ্রহণ করেন। তার পিতার নাম হাবিবুর রহমান সিদ্দিকী ও মাতার নাম উম্মে রহমান সিদ্দিকী। তিনি আর্টস ও ডিজাইনে স্নাতক ডিগ্রি অর্জন করেছেন। জাফর সিদ্দিকী গার্মেন্টস রপ্তানি ও প্রিটিংয়ের ব্যবসা করেন। তিনি জানটেক্স এ্যাপারেল লিমিটেড ও ডিফোইন (বাংলাদেশ) লিমিটেড এর ব্যবস্থাপনা পরিচালক।
রাজনৈতিক জীবন
জাফর ২০০৮ সালের নবম জাতীয় সংসদ নির্বাচনে জাতীয় পার্টির মনোনয়নে অংশগ্রহণ করেন। তিনি ১৭৯,৬৫৭ ভোট পেয়ে বিএনপির প্রার্থী রফিকুল ইসলামকে পরাজিত করে বিজয়ী হন। নবম সংসদের মেয়াদে তিনি মৎস ও প্রাণীসম্পদ মন্ত্রণালয় সম্পর্কি সংসদীয় স্থায়ী কমিটির সদস্য ছিলেন। ২০১৪ সালের দশম জাতীয় সংসদ নির্বাচনে অংশগ্রহণ করে আওয়ামী লীগ প্রার্থী আফতাব উদ্দিন সরকারের নিকট পরাজিত হন। ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে তিনি জাতীয় পার্টির মনোনয়ন লাভ করেন।
কঠোর প্রকৃতি সংরক্ষণ
সংযোগ=//upload.wikimedia.org/wikipedia/commons/thumb/6/66/Mt Banner and Thousand Island Lake.jpg/220px-Mt Banner and Thousand Island Lake.jpg|থাম্ব| ইউএস ওয়াইল্ডারনেস এলাকায় [[হাজার দ্বীপ লেক|থাউসেন্ড আইল্যান্ড লেকের উপরে ব্যানার পিক]] একটি কঠোর প্রকৃতি সংরক্ষণ (আইইউসিএন বিভাগ ১এ) বা প্রান্তর এলাকা (আইইউসিএন বিভাগ আইবি) হল ওয়ার্ল্ড কমিশন অন প্রটেক্টেড এরিয়াস (ডব্লিউসিপিএ) দ্বারা স্বীকৃত সংরক্ষিত এলাকার সর্বোচ্চ বিভাগ, একটি সংস্থা যা প্রকৃতি সংরক্ষণের জন্য আন্তর্জাতিক ইউনিয়নের (আইইউসিএন) অংশ। এই বিভাগ I অঞ্চলগুলি সবচেয়ে কঠোরভাবে সুরক্ষিত প্রাকৃতিক ভূদৃশ্য।
উদ্দেশ্য
কঠোর প্রকৃতি সংরক্ষণ এবং জনহীন এলাকাগুলি হল সুরক্ষিত এলাকা যেগুলি মূলত গবেষণার উদ্দেশ্যে বা জনহীন স্থান বৃহৎ, অপরিণত এলাকাগুলির সুরক্ষার জন্য তৈরি এবং পরিচালিত হয়। তাদের প্রাথমিক উদ্দেশ্য জীববৈচিত্র্য সংরক্ষণ এবং বৈজ্ঞানিক কাজ এবং পরিবেশগত পর্যবেক্ষণের জন্য অপরিহার্য রেফারেন্স এলাকা।
ব্যবহার এবং অনুপ্রবেশ কঠোরভাবে নিয়ন্ত্রিত হয়। ফলস্বরূপ, কঠোর প্রকৃতি সংরক্ষণ প্রায়শই মূল অঞ্চলগুলি গঠন করে, যেখানে প্রান্তর অঞ্চলগুলি একটি বাফার জোন হিসাবে কাজ করে, জাতীয় উদ্যানগুলির (যেগুলি আইইউসিএন বিভাগ ২), তবে ইউনেস্কো বিশ্ব ঐতিহ্যবাহী স্থানগুলির জন্যও ব্যবহৃত ধারণার অনুরূপ।
অস্ট্রিয়া
অস্ট্রিয়াতে, শুধুমাত্র একটি অঞ্চলকে আইইউসিএন বিভাগ ১ সুরক্ষিত এলাকা হিসাবে মনোনীত করা হয়েছে:
ফ্রান্স
১৯৫০-এর দশকে আনুষ্ঠানিকভাবে তৈরি করা হয়, ইন্টিগ্রেল বায়োলজিক রিজার্ভ (রিজার্ভস বায়োলজিকস ইন্টেগ্রালেস, আরবিআই) মানুষের মুক্ত বাস্তুতন্ত্রের বিবর্তনের জন্য নিবেদিত ছিল, পরিচালিত জৈবিক রিজার্ভের বিপরীতে (রিজার্ভস বায়োলজিকস ডিরিজিস, আরবিডি) যেখানে একটি নির্দিষ্ট ব্যবস্থাপনার জন্য কার্যকরী ব্যবস্থা প্রয়োগ করা হয়। প্রজাতি বা হুমকির সম্মুখীন বাসস্থান।
ইন্টিগ্রাল জৈবিক সংরক্ষণাগারগুলি ফরাসি রাজ্যের বন বা শহরের বনগুলিতে দেখা যায় এবং তাই জাতীয় বন অফিস দ্বারা পরিচালিত হয়। এই ধরনের রিজার্ভগুলিতে, সমস্ত ফসল কুপ নিষিদ্ধ করা হয় বহিরাগত প্রজাতি নির্মূল বা ট্র্যাক নিরাপত্তা কাজগুলি বাদ দিয়ে দর্শনার্থীদের পতিত গাছের ঝুঁকি এড়াতে (সংরক্ষণের মধ্যে বা প্রান্তে ইতিমধ্যে বিদ্যমান ট্র্যাকগুলি)।
২০১৭-এর শেষে, ফরাসি রাজ্যের বনাঞ্চলে মোট ১১১,০৮২ হেক্টর এবং ১০টি সিটি ফরেস্টে মোট ২৮৩৫ হেক্টরের জন্য ৬০টি অখণ্ড জৈবিক সংরক্ষণাগার ছিল।
জার্মানি
২০০৭ সালে প্রকাশিত ২০২০ সাল পর্যন্ত জার্মান ফেডারেল সরকারের জৈবিক বৈচিত্র্যের জন্য জাতীয় কৌশলটি জার্মানির ২% অঞ্চলকে প্রাকৃতিকভাবে এবং অবিচ্ছিন্নভাবে মরুভূমির অঞ্চলে বিকাশের অনুমতি দেওয়ার লক্ষ্য নির্ধারণ করেছে।
যুক্তরাষ্ট্র
ইউএস ওয়াইল্ডারনেস এরিয়াস (এনডব্লিউপিএস) হল সংরক্ষিত এলাকার সবচেয়ে কঠোর বিভাগ। ইউনাইটেড স্টেটস কংগ্রেস কর্তৃক ১৯৬৪ সালের ওয়াইল্ডারনেস অ্যাক্ট অনুসারে তারা আইন দ্বারা মনোনীত। তাদের সম্পদকে পর্যাপ্তভাবে সংরক্ষণ করার জন্য যথেষ্ট বড় হতে হবে এবং শুধুমাত্র পায়ে হেঁটে, ক্যানো বা ঘোড়ায় চড়ে প্রবেশ করা যেতে পারে। সীমিত ব্যতিক্রম হল আলাস্কার মরুভূমির বিস্তৃত এলাকা। ৮০০ টিরও বেশি স্বীকৃত মরুভূমি এলাকা রয়েছে।
আইইউসিএন বিভাগ ১এ এবং ১বি সাইটগুলির সম্পূর্ণ তালিকা
আইইউসিএন ক্যাটাগরি ১বি সাইট সহ দেশগুলির সম্পূর্ণ তালিকা (২০১৬ অনুযায়ী) আইইউসিএন ক্যাটাগরি ১বি (মরুভূমি) সংরক্ষিত এলাকার জন্য ব্যবস্থাপনা নির্দেশিকাতে পাওয়া যাবে। সবচেয়ে আপ-টু-ডেট রিসোর্স হল প্রোটেক্টেড প্ল্যানেট ওয়ার্ল্ড ডাটাবেস অন প্রোটেক্টেড এরিয়াস, যা আইইউসিএন ক্যাটাগরির লেভেল এবং দেশ সহ অনেক ফিল্টার দ্বারা অনুসন্ধান করা যেতে পারে।
পাবনা স্টেডিয়াম
শহীদ এডভোকেট আমিন উদ্দিন স্টেডিয়াম পাবনায় অবস্থিত একটি স্টেডিয়াম, যেটি পাবনা জেলা ক্রিকেট দল ও পাবনা জেলা ফুটবল দলের হোমগ্রাউন্ড। স্টেডিয়ামটিতে ক্রিকেট ফুটবল ছাড়াও অন্যান্য খেলা অনুষ্ঠিত হয়ে থাকে।